જસ્ટિસ એમ.બી.લોકુર તથા જસ્ટિસ દીપક ગુપ્તાની બેંચ આ મામલે સુનવણી કરી રહી છે. ઉત્તર પ્રદેશ સરકાર તરફથી કોર્ટમાં એડિશનલ સૉલિસિટર જનરલ તુષાર મહેતા રજૂ થયા હતા. એસએસજી મહેતાએ કહ્યું કે, ઉત્તર પ્રદેશ સરકાર તાજ મહેલના રક્ષણ અંગે કટિબદ્ધ છે અને કોર્ટ સામે આ અંગે એક પોલિસી રજૂ કરશે. જે પછી કોર્ટે આ કેસની આગળની સુનવણી માટે 15 નવેમ્બરની તારીખ આપી હતી. આ સુનવણી પર્યાવરણ તજજ્ઞ એમ.સી.મહેતાની પિટીશન પર થઇ રહી છે. તેમણે પીઆઈએલમાં તાજમહેલની સુરક્ષાની અપીલ કરી છે. તેમનું કહેવું છે કે, ગેસના પ્રદૂષણ અને આસપાસના વિસ્તારમાં જંગલોના વિનાશની તાજમહેલ પર ખરાબ અસર થઇ છે.